Document ID: /roh_data/filtered/Bilingualer_Corpus_interleaved-it-rm.jsonl.gz/1582

This is a text translated from Italian to Rumantsch Grischun.
Avviata la consultazione sull'adeguamento delle disposizioni cantonali relative al registro di commercio

Le disposizioni giuridiche cantonali relative al registro di commercio devono essere adeguate alle nuove direttive della Confederazione. Il Governo grigionese ha inviato in consultazione la relativa revisione parziale della legge d'introduzione al Codice svizzero delle obbligazioni.

Il 1°gennaio 2008 la Confederazione ha posto in vigore la revisione totale dell'ordinanza federale sul registro di commercio. Gli adeguamenti hanno conseguenze sulle procedure e sulle competenze, come pure sulle autorità di vigilanza e di ricorso e su quelle competenti per le ammende. Hanno subito modifiche anche le disposizioni relative alla cancellazione d'ufficio di una società dal registro di commercio e alle reiscrizioni di un ente giuridico cancellato.

Pure il diritto cantonale va dunque adeguato. È ad esempio necessario ridisciplinare la vigilanza sul registro di commercio e le vie legali. Secondo il diritto attuale, l'autorità di vigilanza è anche autorità di ricorso. A titolo di novità si distingue ora tra vigilanza amministrativa (come finora il Dipartimento dell'economia pubblica e socialità) e autorità di ricorso giudiziaria (Tribunale cantonale). Lo scopo degli adeguamenti consiste nel permettere una procedura rapida ed economica, attraverso una legislazione snella. Le nuove disposizioni cantonali relative al registro di commercio devono essere disciplinate nella legge cantonale d'introduzione al Codice svizzero delle obbligazioni.

La documentazione di consultazione è stata pubblicata sulla pagina Web del Dipartimento dell'economia pubblica e socialità,

www.dvs.gr.ch

, nella rubrica Themen/Projekte. La consultazione durerà fino al 31 agosto 2009.

Persona di riferimento:

Presidente del Governo Hansjörg Trachsel, Direttore del Dipartimento dell'economia pubblica e socialità, tel. 081 257 23 01

Il Governo approva in linea di principio il previsto allentamento del divieto della diagnostica preimpianto

Il Governo grigionese è sostanzialmente d'accordo con la modifica della legge sulla medicina della procreazione, proposta dalla Confederazione. La revisione abolisce l'attuale divieto della diagnostica preimpianto prevista dalla legge sulla medicina riproduttiva. Nell'osservanza del principio della dignità umana, essa fissa inoltre rigide condizioni quadro che consentiranno alle coppie interessate il ricorso alla diagnostica preimpianto. Ciò deve valere per coppie che a causa del loro patrimonio genetico, sono soggette a un elevato rischio di trasmettere ai bambini la predisposizione a contrarre una grave malattia.

Come spiega il Governo nella sua presa di posizione, a questo proposito esiste un contrasto tra ciò che risulta tecnicamente possibile e ciò che sarebbe socialmente auspicabile. Vanno quindi assicurati dei severi controlli. Proprio nella medicina della procreazione esiste infatti un grande potenziale di abuso.

Dai comuni e dalle regioni

- Engadina Bassa:

il Governo approva la legge sullo sviluppo territoriale e sul piano direttore decisa dall'Assemblea regionale della corporazione regionale Pro Engiadina Bassa il 17 giugno 2008. Inoltre si prende atto del programma pluriennale Sviluppo territoriale regionale dell'Engadina Bassa per il periodo 2009 - 2011. Per l'attuazione viene deciso un limite di credito di franchi 100'000.--.

- Viamala:

il piano direttore regionale "Paesaggio culturale con edifici tipici del paesaggio ETP Val Schons", deciso il 26 novembre 2008 dalla corporazione regionale RegioViamala, viene approvato e dichiarato vincolante per le autorità del Cantone dei Grigioni.

- Fläsch:

la revisione totale della pianificazione locale del Comune di Fläsch del 3 novembre 2008 viene approvata con riserve e raccomandazioni.

- Malans:

la revisione totale della pianificazione locale del Comune di Malans del 29 ottobre 2008 viene approvata con condizioni, riserve e raccomandazioni.

- Masein e Flerden:

ai Comuni di Masein e Flerden viene garantito un sussidio di franchi 415'800 per il rinnovo dell'acquedotto.

- Mutten:

al Comune di Mutten viene garantito un sussidio di franchi 123'750 per il potenziamento dell'impianto di approvvigionamento idrico.

Sussidi cantonali a favore di diverse istituzioni

- Istituto di ricerca per la foresta, la neve e il paesaggio:

il Cantone dei Grigioni partecipa con un sussidio totale di 240'000 franchi ai costi del progetto di ricerca dell'Istituto federale di ricerca per la foresta, la neve e il paesaggio "Il Bosco grigionese e i mutamenti climatici: ricerche sull'importanza della siccità per la dinamica di crescita di alberi nel bosco". Questo sussidio sarà ripartito tra gli anni 2009 - 2011.

- Sportkids GKB:

il programma di promozione giovanile SPORTKIDS-GKB viene sostenuto per l'anno 2009/2010 con un sussidio di 145'000 franchi dal Fondo per lo sport.

- CAS, sezione Bregaglia:

il risanamento della capanna CAS SASC-Furä della sezione CAS Bregaglia viene sostenuto con un sussidio massimo di 29'200 franchi dal Fondo per lo sport.

- Associazione Alpenbikepark:

all'Associazione Alpenbikepark viene garantito un sussidio di al massimo 27'900 franchi dal Fondo per lo sport, per la costruzione di un percorso per rampichini.

Progetti stradali

Il Governo ha stanziato complessivamente 1'285'000 franchi per la costruzione e il risanamento del seguente tratto stradale:

- Strada dell'Oberalp: opere da capomastro e lavori di pavimentazione Vallorca

Organo: Governo

Fonte: it Cancelleria dello Stato dei Grigioni

14.05.2009
La consultaziun concernent l'adattaziun da las disposiziuns chantunalas davart il register da commerzi è averta

Las disposiziuns legalas chantunalas davart il register da commerzi duain vegnir adattadas a las directivas da la confederaziun midadas. La regenza grischuna ha deliberà la revisiun parziala correspundenta da la lescha introductiva tar il dretg d'obligaziuns svizzer per la consultaziun.

Per il 1. da schaner 2008 aveva la confederaziun revedì totalmain l'ordinaziun federala davart il register da commerzi. Questas adattaziuns han consequenzas per las proceduras e per las cumpetenzas sco er per las instanzas da surveglianza, da recurs e da multas. Er las disposiziuns en connex cun societads che vegnan extinguidas d'uffizi en il register da commerzi ed en connex cun la reinscripziun d'unitads giuridicas extinguidas èn vegnidas midadas.

A quellas midadas sto ussa er vegnir adattà il dretg chantunal. Uschia ston vegnir regladas da nov la surveglianza dal register da commerzi e la via da recurs. Tenor il dretg vertent è l'autoritad da surveglianza er l'instanza da recurs. Da nov vegni differenzià tranter ina surveglianza administrativa (sco fin ussa il departament d'economia publica e fatgs socials) ed ina instanza da recurs giudiziala (dretgira chantunala). La finamira da l'adattaziun è quella da pussibilitar cun ina legislaziun concisa proceduras favuraivlas e sveltas. Las novas disposiziuns chantunalas davart il register da commerzi duain vegnir regladas en la lescha introductiva chantunala tar il dretg d'obligaziuns svizzer.

Ils documents da consultaziun èn publitgads sin la pagina d'internet dal departament d'economia publica e fatgs socials

www.dvs.gr.ch

sut la rubrica temas / projects. La consultaziun dura fin ils 31 d'avust 2009.

Infurmaziuns:

president da la regenza Hansjörg Trachsel, schef dal departament d'economia publica e fatgs socials, tel. 081 257 23 01

La regenza va da princip d'accord cun schluccar il scumond da la diagnostica da preimplantaziun

La regenza grischuna è da princip d'accord cun la proposta da la confederaziun per midar la lescha davart la medischina da reproducziun. La revisiun abolescha il scumond vertent da la diagnostica da preimplantaziun en la lescha davart la medischina da reproducziun. Resguardond il princip da la dignitad umana definescha la revisiun cundiziuns generalas severas, sut las qualas la diagnostica da preimplantaziun duai esser accessibla per pèrs pertutgads. Quai duai valair per pèrs, tar ils quals igl exista - pervia da lur disposiziun ereditara - in grond privel ch'els transmettian a lur uffants la disposiziun per ina greva malsogna.

Sco quai che la regenza declera en sia resposta da consultaziun, s'avra en connex cun quest tema in champ da tensiun tranter las pussaivladads tecnicas ed ils giavischs da la societad. Uschia sto vegnir garantì ch'i vegnan fatgas controllas severas. Gist en la medischina da reproducziun datti numnadamain in grond potenzial d'abus.

Da vischnancas e da regiuns

- Engiadina bassa:

La regenza approvescha la lescha davart il svilup dal territori e davart il plan directiv che la radunanza da la corporaziun regiunala Pro Engiadina bassa ha concludì ils 17 da zercladur 2008. Plinavant vegni prendì enconuschientscha dal program da plirs onns concernent il svilup regiunal dal territori da l'Engiadina bassa che resguarda la perioda dals onns 2009 fin 2011. Per la realisaziun vegn deliberà in credit limità da 100'000.- francs.

- Viamala:

Il plan directiv regiunal per cuntradas da cultura cun edifizis marcants per la cuntrada da la Val Schons, ch'era vegnì concludì da la corporaziun regiunala RegioViamala ils 26 da november 2008, vegn approvà e vegn declerà sco liant per las autoritads dal chantun Grischun.

- Fläsch:

La revisiun totala da la planisaziun locala da la vischnanca da Fläsch dals 3 da november 2008 vegn approvada cun tschertas resalvas ed instrucziuns.

- Malans:

La revisiun totala da la planisaziun locala da la vischnanca da Malans dals 29 d'october 2008 vegn approvada cun tschertas cundiziuns, resalvas ed instrucziuns.

- Masagn e Flearda:

A las vischnancas da Masagn e da Flearda vegn garantida ina contribuziun da 415'800 francs als custs per renovar il provediment d'aua.

- Mut:

A la vischnanca da Mut vegn garantida ina contribuziun da 123'750 francs als custs per engrondir il provediment d'aua.

Contribuziuns chantunalas a differentas instituziuns

- Institut per la perscrutaziun da guaud, naiv e cuntrada:

Vi dals custs per il project da perscrutaziun "GuGrC - il guaud grischun e la midada dal clima: retschertgas davart l'impurtanza da la sitgira per la dinamica da creschientscha da las plantas en il guaud" da l'institut federal per la perscrutaziun da guaud, naiv e cuntrada (WSL) sa participescha il chantun Grischun cun ina contribuziun da totalmain 240'000 francs. Questa contribuziun vegn repartida sin ils onns 2009 fin 2011.

- GKB-SPORTKIDS:

Il program per la promoziun da la generaziun giuvna dals GKB-SPORTKIDS survegn per l'onn da trenament 2009/2010 ina contribuziun da 145'000 francs or dal fond da sport.

- Club alpin svizzer (CAS), secziun Bregaglia:

La sanaziun da la chamona "SASC-Furä" da la secziun CAS da la Bregaglia vegn sustegnida cun ina contribuziun maximala da 29'200 francs or dal fond da sport.

- Uniun "Alpenbikepark":

A l'uniun "Alpenbikepark" vegn garantida ina contribuziun maximala da 27'900 francs or dal fond da sport per construir ina senda per velos da muntogna.

Projects da vias

La regenza ha approvà totalmain 1'285'000 francs per construir e per sanar il suandant traject da via:

- via sursilvana: lavurs d'impressari e da cuvrida, Vallorca

Gremi: regenza

Funtauna: rg chanzlia chantunala dal Grischun

14.05.2009